
LĪGUMS Nr. «DOKREGNUMURS»
Apsardzes pakalpojumi

Rīgā 	                                                            Dokumenta parakstīšanas datums ir pēdējā pievienotā 
                                                           droša elektroniskā paraksta un tā laika zīmoga datums

Rīgas Stradiņa universitāte, reģistrācijas Nr. 90000013771  (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”), tās ______ (Amats) __________ (Vārds, Uzvārds) personā, kur-š/a rīkojas atbilstīgi ___________ (Pārstāvības pamats – pilnvara, rīkojums, nolikums, Satversme u.c.) (turpmāk – Pasūtītājs), no vienas puses, 
 un
_______ “__________”, reģistrācijas Nr._________, tās ________ (Amats) _________ (Vārds, Uzvārds) personā, kur-š/a rīkojas atbilstīgi _____________ (Pārstāvības pamats – statūti, rīkojums, pilnvara u.c.) (turpmāk – Izpildītājs), no otras puses (abi kopā saukti Puses, katrs atsevišķi – Puse),
pamatojoties uz iepirkuma “Apsardzes pakalpojumi” (identifikācijas Nr. RSU 2026/118/AP) (turpmāk – Iepirkums) rezultātiem, izsakot savu brīvu gribu – bez maldības, viltus vai spaidiem, noslēdz šāda satura  iepirkuma līgumu (turpmāk – Līgums):
1. Līgumā lietotie termini
1.1. Objekts – Pasūtītāja īpašumā, valdījumā vai lietojumā esoša ēka, būve, telpa, teritorija vai to daļa, kur Izpildītājs sniedz fiziskās un tehniskās apsardzes pakalpojumus saskaņā ar Līguma nosacījumiem;
1.2. Fiziskā apsardze – Objektu apsargāšanas pasākumu kopums, izmantojot vienu vai vairākus apsardzes darbiniekus, kuri pastāvīgi atrodas Objektā, lai novērstu nepiederošu personu iekļūšanu Objektos, kā arī nodrošinātu Objektā esošo materiālo vērtību saglabāšanu u.c. atbilstoši Tehniskajās specifikācijās un Līgumā noteiktajam;
1.3. Tehniskā apsardze – automātiska signālu saņemšana izmantojot radiosakarus un/vai tālruņu līnijas (24 stundas diennaktī) no Objektā uzstādītās automatizēti centralizētās apsardzes signalizācijas sistēmas iekārtas uz centrālās novērošanas pulti, veicot šo signālu reģistrāciju, analīzi, apstrādi un uzglabāšanu, kā arī nekavējoša mobilās apsardzes grupas nosūtīšana uz Objektu trauksmes signāla saņemšanas gadījumā u.c. atbilstoši Tehniskajās specifikācijās un Līgumā noteiktajam; 
1.4. CNP – Izpildītāja centrālā novērošanas pults, kura darbojas nepārtrauktā režīmā 24 (divdesmit četras) stundas diennaktī, un kurā tiek reģistrēti, analizēti, apstrādāti un centrālās novērošanas pults arhīvā noteiktu laika periodu uzglabāti signāli no Objektiem. Centrālajā novērošanas pults arhīvā tiek ierakstītas un noteiktu laika periodu tiek uzglabātas radiosakaru (rāciju sakaru) sarunas un ziņojumi.
1.5. Apsardzes sistēma – Objektā uzstādītās apsardzes signalizācijas iekārtu kopums, kas nodrošina signālu nosūtīšanu uz Izpildītāja CNP. 
1.6. Videonovērošanas sistēma – Sistēma, kas nodrošina videonovērošanu Pasūtītāja īpašumā vai valdījumā esošajos Objektos, tiek veikta reālā laika režīmā ar ierakstu uzglabāšanu Iekšējo datu apstrādes aizsardzības noteikumos noteiktajā kārtībā, kas ir saistoša kā personālam, tā juridiskām un fiziskām personām, ja starp Pasūtītāju un šīm personām savstarpēji noslēgtajos līgumos ir atsauce uz minētajiem noteikumiem vai ja ar līgumiem uzņemto saistību izpildei ir būtiski tās nosacījumi. 
1.7. Telpu fiziskās piekļuves sistēma – telpu ierobežotas piekļuves sistēma, kura paredz piekļuves ierobežošanu administratīvo un mācību korpusu telpām noteiktā diennakts laikā un ir saistoša kā personālam, tā juridiskām un fiziskām personām, ja starp Pasūtītāju un šīm personām savstarpēji noslēgtajos līgumos ir atsauce uz minēto kārtību vai ja ar līgumiem uzņemto saistību izpildei ir būtiski tās nosacījumi.
2. Līguma priekšmets
2.1. Pasūtītājs pasūta, bet Izpildītājs apņemas veikt apsardzes pakalpojumus – fiziskās un tehniskās apsardzes nodrošināšana Pasūtītāja objektos (turpmāk – Objekti), nodrošinot iekšējo drošību apsargājamos Objektos (turpmāk – Pakalpojumi), apsardzes pakalpojumu sniegšanas jomu regulējošo normatīvo aktu noteiktajā kārtībā, saskaņā ar tehnisko specifikāciju (__.pielikums) un Izpildītāja iesniegto finanšu piedāvājumu (__.pielikums). Detalizētāka informācija par Pakalpojumiem, to sniegšanas kārtību, termiņiem un noteikumiem tiek noformēta un pievienota Līgumam kā tā pielikums, kas ir neatņemama Līguma sastāvdaļa.
2.2. Līguma noslēgšanas dienā Pakalpojuma sniegšanas vietas (Objekti) adreses ir šādas, kas var tikt mainītas (papildinot ar jaunām vai izslēdzot esošās vietas) Līguma darbības laikā, Pusēm rakstveidā vienojoties:
2.2.1. Dzirciema iela 16, Rīga
2.2.2. Dzirciema iela 20, k-2, k-3, k-6, Rīga
2.2.3. Kronvalda bulvāris 9, Rīga
2.2.4. Kuldīgas iela 9A un 9C, Rīga
2.2.5. Konsula iela 21, Rīga
2.2.6. Anniņmuižas bulvāris 26A, Rīga
2.2.7. Jāņa Asara iela 5, Rīga
2.2.8. Rātsupītes iela 5, Rīga
2.2.9. Dārza iela 5, Rīga
2.2.10. Hipokrāta iela 3, Rīga
2.2.11. Hipokrāta iela 2, K-4, Rīga
2.2.12. Cigoriņu iela 3, Rīga
2.2.13. Kristapa iela 30, Rīga
2.2.14. Kapseļu iela 23, Rīga
2.2.15. Pilsoņu iela 13, K-11, Rīga
2.2.16. Pilsoņu iela 13, K-13, Rīga
2.2.17. Mārupes iela 17, K-1, Rīga
2.2.18. Mārupes iela 17, K-2, Rīga
2.2.19. Baložu iela 14 un 14a, Rīga
2.2.20. Riņķu iela 24/26, Liepāja
2.2.21. Mellužu iela 17, Rīga
2.2.22. Brīvības gatve 333 un 333B, Rīga
2.2.23. Brīvības gatve 345, Rīga
2.2.24. Brīvības gatve 351, Rīga
2.3. Izpildītājs Pakalpojumus sniedz pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pasūtītājs.

3. Līgumcena un norēķinu kārtība
3.1. Samaksa par Pakalpojumiem ir atbilstīga Izpildītāja iesniegtajam piedāvājumam Iepirkumā un kopumā visā Līguma darbības laikā nepārsniegs 4 577 181,82 EUR (četri miljoni pieci simti septiņdesmit septiņi tūkstoši viens simts astoņdesmit viens euro, 82 centi) bez pievienotās vērtības nodokļa (turpmāk – PVN) (turpmāk – Līgumcena), ņemot vērā Izpildītāja iesniegtajā finanšu piedāvājumā (__.pielikums) norādītās Pakalpojuma cenas.
3.2. Pakalpojuma cena par jaunu (papildus) Objektu tiek noteikta pamatojoties uz Izpildītāja vidējo vienas stundas likmes cenu par Tehniskajā specifikācijā norādītajiem objektiem, kas ir:
3.2.1. Fiziskās apsardzes veikšanai – ____________ EUR (______________) bez PVN par 1 (vienu) stundu;
3.2.2. Tehniskās apsardzes veikšanai – __________ (_______________) EUR bez PVN par 1 (vienu) mēnesi.

3.3. Papildus Līgumcenai Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā.

3.4. Ja saskaņā ar normatīvajiem aktiem turpmāk tiek grozīta pakalpojumu PVN likme, līgumcena (kā arī jebkuru Līgumā noteikto daļējo maksājumu apmērs) ar PVN tiek grozīta attiecīgi PVN likmes izmaiņām un bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.

3.5. Ja Latvijas Republikā tiek paaugstināta valstī noteiktā minimālā stundas tarifa likme, Puses rakstveidā vienojoties, var veikt Pakalpojumu cenu paaugstināšanu tajās Līgumā un tā _.pielikuma “Finanšu piedāvājums” sadaļās, kurās identificējama darbaspēka minimālā stundas tarifa likme.
3.6. Līgumcena, kas noteikta Līguma 3.1.punktā, nav pakļauta cenu pieaugumam samaksā par pakalpojumiem, materiāliem, valūtas kursu izmaiņām, kas varētu grozīt vai izmainīt Līgumcenu. Izpildītāja Finanšu piedāvājumā noteiktās izmaksu summas (cenas) paliek nemainīgas visā Līguma izpildes laikā, izņemot gadījumu, ja Līguma darbības laikā Latvijas Republikā tiks noteikti jauni nodokļi vai izmainīti esošie (izņemot uzņēmuma ienākuma nodokli), kas attiecas uz veicamajiem darbiem. Jebkuras izmaiņas attiecībā uz Līgumcenu ir spēkā vienīgi Pusēm rakstiski vienojoties.
3.7. Pasūtītājs pirms Līguma noslēgšanas ir veicis Pakalpojumu sniegšanai nepieciešamo un iespējamo izmaksu precīzu aprēķinu un Līgumcenā ir iekļautas visas ar Pakalpojumu sniegšanu saistītās izmaksas – pakalpojums, materiāli, darbaspēka izmaksas, tehniskais nodrošinājumus, minēto aktivitāšu realizācijai nepieciešamie palīgmateriāli un iekārtas, neparedzētie, sagatavošanās un palīgdarbi, samaksa par jebkādu Izpildītāja pieļauto nepilnību vai kļūdu novēršanu, u.c., izņemot PVN.
3.8. Pasūtītājs pieņem un atzīst Izpildītāja strukturētu elektronisku rēķinu — rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt (Strukturēta e-rēķina datnes formāts ir XML (Extensible Markup Language).  XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu nosūta uz  RSU e-adresi EINVOICE@90000013771 pievienojot digitālo rēķinu (ar pielikumiem vai citiem darījumu apliecinošiem dokumentiem piem. PNA) arī lasāmā formātā (PDF). Gadījumā, ja kādu no pielikumiem nevar pievienot un nosūtīt e-adresē, to nosūta uz RSU e-pastu  e-rekini@rsu.lv.
3.9. Pasūtītājs samaksu par Pakalpojumiem, atbilstīgi faktiski izpildītajam Pakalpojumu apjomam, veic ar pārskaitījumu uz Izpildītāja Līgumā norādīto norēķinu kontu 30 (trīsdesmit) dienu laikā pēc Izpildītāja izrakstīta rēķina un Pušu abpusēji parakstīta Pakalpojumu pieņemšanas – nodošanas akta saņemšanas dienas. Izrakstot rēķinu tajā obligāti jānorāda Pasūtītāja Līguma numurs, datums, Pasūtītāja kontaktpersona un Līguma summas atlikums, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu. 
3.10. Pasūtītājs ir tiesīgs jebkurā brīdī ieturēt viņam no Izpildītāja pienākošos maksājumus (zaudējumus, līgumsodus utt.), veicot norēķinus ar Izpildītāju.
3.11. Maksājums uzskatāms par veiktu dienā, kad Pasūtītājs ir pārskaitījis naudas summu uz Izpildītāja Līgumā  norādīto norēķinu kontu kredītiestādē. Norēķinu konts var tikt mainīts tikai uz Izpildītāja iesniegtas un apstiprinātas informācijas pamata Pusēm slēdzot rakstveida vienošanos par grozījumiem Līgumā.
4. Pakalpojuma pieņemšana – nodošana
4.1. Izpildītājs Fiziskās apsardzes Pakalpojumu sniegšanu Pasūtītājam uzsāk ne vēlāk kā 5 (piecu) dienu laikā no pasūtījuma saņemšanas dienas. Par pasūtījumu Līguma izpratnē uzskatāms Pasūtītāja Līgumā noteiktās kontaktpersonas elektronisks (e-pasta) pieprasījums Pakalpojumu izpildei.
4.2. Izpildītājs Tehniskās apsardzes pakalpojumu sniegšanu Pasūtītājam uzsāk ne vēlāk kā 30 (trīsdesmit) dienu laikā no Līguma spēkā stāšanās dienas.
4.3. Pasūtītājs 2 (divu) darba dienu laikā no Līguma spēkā stāšanās dienas ierāda Izpildītājam apsardzes Objektus, teritoriju un materiāli tehniskās vērtības, sagatavojot Objekta nodošanas – pieņemšanas apsardzē aktu 2 (divos) eksemplāros, kas tiek abpusēji parakstīts un pievienots Līgumam kā tā pielikums.
4.4. Ikmēneša Pakalpojumu pieņemšana – nodošana tiek noformēta ar Pakalpojumu pieņemšanas – nodošanas akta par Objektiem abpusēju parakstīšanu. 
4.5. Pakalpojumu izpilde, ja Pasūtītājs to akceptē, var tikt sadalīta pa posmiem atbilstoši veicamajiem uzdevumiem un sasniedzamajiem rezultātiem, kas tiek fiksēts Pakalpojumu pieņemšanas – nodošanas ietvaros. 
4.6. Pakalpojumu sniegšanas ietvaros jāņem vērā, ka pēc Pakalpojumu sniegšanas (pēc PNA un rēķina saņemšanas) Pasūtītājam tiek atvēlētas vismaz 5 (piecas) darba dienas Pakalpojumu atbilstības Līgumam izvērtēšanai. 
4.7. Pasūtītājs ir tiesīgs izvirzīt pretenziju vai atteikties no Pakalpojumu pieņemšanas, ja pieņemšanas – nodošanas ietvaros tiek konstatētas kādas neatbilstības (neatbilstība Līguma vai normatīvo aktu prasībām, u.c.). Izpildītājam konstatētie trūkumi jānovērš bez papildus samaksas Pasūtītāja noteiktā termiņā vai, ja tāds netiek noteikts, 5 (piecu) darba dienu laikā. 
4.8. Jautājumi par Pakalpojumu atbilstību Līguma noteikumiem tiek risināti Pusēm savstarpēji vienojoties. Ja Pusēm vienoties neizdodas, tās 30 (trīsdesmit) dienu laikā no Pakalpojuma iespējamās neatbilstības konstatēšanas dienas kopīgi pieaicina neatkarīgu ekspertu. Ja Puses nevienojas par konkrētu pieaicināmo ekspertu,  Puses ir tiesīgas pieaicināt neatkarīgu ekspertu. Eksperta pieaicināšanas izmaksas nedrīkst pārsniegt spēkā esošā Valsts tiesu ekspertīžu biroja maksas pakalpojuma izmaksas uz brīdi, kad eksperts tiek pieaicināts. Ja eksperta slēdziens apstiprina par pamatotu vienas Puses viedokli, otra Puse ne tikai novērš attiecīgos trūkumus, bet arī Pušu noteiktā termiņā un kārtībā sedz eksperta pieaicināšanas izmaksas..
5. Pasūtītāja saistības
5.1. Pasūtītājs Līguma ietvaros nav saistīts ar konkrētu Pakalpojuma apjomu, un veic pasūtījumus atbilstoši vajadzībai un finanšu iespējām. 
5.2. Pasūtītājs apņemas savlaicīgi veikt Līguma nosacījumiem atbilstošu Izpildītāja sniegto Pakalpojumu pieņemšanu.
5.3. Pasūtītājs apņemas veikt samaksu par kvalitatīvi un atbilstoši Līguma nosacījumiem sniegtiem Pakalpojumiem Līgumā noteiktajos termiņos un kārtībā.
5.4. Pasūtītājs ir tiesīgs samazināt vai papildināt Objektu sarakstu ar Objektiem, kuriem nepieciešams sniegt (vai attiecīgi pārtraukt) apsardzes pakalpojumus, rakstveidā informējot par to Izpildītāju ne vēlāk kā 1 (vienu) mēnesi pirms apsardzes pakalpojuma uzsākšanas (vai attiecīgi pārtraukšanas) dienas. Puses par Objekta iekļaušanu vai izslēgšanu Līguma 2.2.punktā vienojas rakstveidā. 
5.5. Pasūtītājs ir tiesīgs ar Līgumā noteiktās Pasūtītāja pilnvarotās personas elektroniski (e-pastā) izdarītu pieteikumu papildināt vai mainīt Pakalpojumu apjomu esošajos Objektos (tai skaitā mainīt pakalpojuma izpildes stundu skaitu)  ne vēlāk kā 3 (trīs) dienas pirms nepieciešamā Pakalpojuma apjoma izmaiņām.
5.6. Pasūtītājs apņemas, ciktāl tas ir atkarīgs no Pasūtītāja, Izpildītājam nodrošināt pienācīgus apstākļus Pakalpojuma sniegšanai, sniegt visu nepieciešamo informāciju un atbalstu, kas nepieciešams kvalitatīva Pakalpojuma sniegšanai. 
5.7. Ja Pasūtītājam vairs nav nepieciešamības pēc Pakalpojumiem kādā no Objektiem, tajā skaitā, ja kāds no minētajiem Objektiem vairs neatrodas Pasūtītāja valdījumā un apsaimniekošanā, Pakalpojuma ikmēneša maksājuma summa tiek samazināta proporcionāli samazinātajam Pakalpojuma apjomam.
5.8. Pasūtītājs ir tiesīgs nodot ar Līgumu saistīto informāciju tā izpildes kontrolē iesaistītajām institūcijām, saskaņā ar normatīvajiem aktiem un/vai citiem noslēgtajiem Līgumiem, kā arī tiesības no Līguma izrietošo maksājumu piedziņu nodot trešajām personām.
5.9. Pasūtītājs ir tiesīgs veikt Izpildītāja darbinieku pārbaudes, pārliecinoties par sertifikātu esamību un derīgumu, pārbaudīt videonovērošanas vai citu sistēmu darbību, organizēt mācību trauksmes u.c. Pasūtītājs pārbaudes veic atbilstoši vajadzībai, bet ne retāk kā 3 (trīs) reizes mēnesī, par konstatētajām neatbilstībām rakstveidā informējot Izpildītāju.
5.10. Pasūtītāja saistības Tehniskās apsardzes jomā:
5.10.1. Pasūtītājs apņemas, pirms Objekta pieslēgšanas Tehniskās apsardzes sistēmai, pārbaudīt Apsardzes sistēmas darba kārtību, pārbaudīt vai Objekta ārējais perimetrs ir noslēgts, iekārtas un signalizācijas signālu devēji nav aizkrāsoti, aizklāti, izsisti, grozīti u.tml. Par bojājumu telefoniski paziņot CNP operatoram;
5.10.2. Pasūtītājs apņemas ierasties Objektā 1 (vienas) stundas laikā, no brīža, kad saņemts Izpildītāja paziņojums par nepieciešamību ierasties Objektā vai vienoties par Objekta fizisko apsardzi;
5.10.3. Pasūtītājs ir tiesīgs pieprasīt Izpildītājam CNP izrakstus par trauksmes signāla ienākšanas laiku, operatīvās grupas ierašanās laiku Objektā, CNP operatora paziņojuma laiku Pasūtītājam par ierašanās nepieciešamību Objektā, Pasūtītāja pārstāvja ierašanās laiku un citas ziņas, kas saistītas ar Pasūtītāja Objektu apsardzi;
5.10.4. Pasūtītājs apņemas uzturēt Trauksmes signalizācijas pogas un Apsardzes sistēmu tehniskā darba kārtībā;
5.11. Par Apsardzes sistēmu darbību Objektā kopumā atbildīgs ir Pasūtītājs. Izpildītājs ir tiesīgs veikt Apsardzes sistēmas un to iekārtu remontu un detaļu nomaiņu pēc Pasūtītāja pieprasījuma un par Pasūtītāja līdzekļiem, ja ir beidzies iekārtas garantijas termiņš.
5.12. Pasūtītājs papildus minētajām saistībām apņemas:
5.12.1. mutiski, telefoniski vai elektroniski informēt Izpildītāju par personu pieļaujamo uzturēšanos Pasūtītāja telpās ārpus telpu publiskās piekļuves laika, norādot atbildīgo personu, uzturēšanās mērķi, iespējamos ierobežojumus, uzturēšanās laika režīmu u.c. informāciju, ko Pasūtītājs uzkata par būtisku;
5.12.2. mutiski, telefoniski vai elektroniski informēt Izpildītāju par telpu remonta, teritorijas labiekārtošanas sākumu, darba režīma izmaiņām un citām ar Objektiem un tā piekļuvi saistītām izmaiņām;
5.12.3. neiekļūt Objektos bez Izpildītāja pārstāvja klātbūtnes, ja Objektiem konstatēti acīmredzami bojājumi (izsisti logi, izlauztas durvis u.tml).
6. Izpildītāja saistības
6.1. Izpildītājs apņemas Pakalpojumus sniegt kvalitatīvi, savlaicīgi, atbilstoši Līguma nosacījumiem, veiktajam pasūtījumam un Latvijas Republikā spēkā esošo normatīvo aktu prasībām.
6.2. Izpildītājs ir tiesīgs par kvalitatīvu, atbilstoši Līguma un normatīvo aktu noteikumiem sniegtu Pakalpojumu saņemt samaksu Līgumā noteiktajā kārtībā, termiņā un apmērā.
6.3. Izpildītājs apņemas veikt visas nepieciešamās darbības, lai nodrošinātu Valsts policijas izdotās speciālās atļaujas (licence) apsardzes darbības veikšanai spēkā esamību visā Līguma darbības laikā, saskaņā ar Ministru kabineta 2014.gada 9.decembra  noteikumu Nr. 757 “Apsardzes darbības licencēšanas noteikumi” prasībām.
6.4. Izpildītājs apņemas, saskaņā ar Tehniskajās specifikācijās noteikto, izveidot un aizpildīt apsardzes žurnālu katrā Objektā.
6.5. Izpildītājs 5 (piecu) darba dienu laikā no Līguma spēkā stāšanās dienas iesniedz Pasūtītājam katra apsardzes darbinieka, kas piedalīsies Pakalpojumu sniegšanā Pasūtītājam, parakstītu saistību rakstu (3.pielikums).
6.6. Izpildītājs ir veicis Ministru kabineta 2015.gada 3.februāra noteikumos Nr. 58 “Noteikumi par civiltiesiskās atbildības obligāto apdrošināšanu apsardzes darbībā” noteikto civiltiesiskās atbildības apdrošināšanu par savas darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai. Izpildītājs pēc apdrošināšanas līguma darbības termiņa beigām 3 (trīs) darba dienu laikā iesniedz Pasūtītājam jaunās apdrošināšanas polises apstiprinātu kopiju, kas kļūst par Līguma neatņemamu sastāvdaļu.
6.7. Izpildītājs nodrošina, ka Pakalpojumus sniedz personas, kurām Ministru kabineta 2014.gada 2.decembra noteikumu Nr. 742 “Apsardzes sertifikātu izsniegšanas noteikumi” noteiktā kārtībā izsniegts apsardzes sertifikāts, kas apliecina profesionālo kompetenci. Ja tiek nomainīts kāds no apsardzes darbiniekiem vai kādam apsardzes darbiniekam Līguma darbības laikā izbeidzas sertifikāta derīguma termiņš, tad Izpildītājam jānodrošina konkrētā darbinieka aizstāšana ar citu darbinieku, kam ir spēkā esošs sertifikāts, 5 (piecas) darba dienas iepriekš iesniedzot Pasūtītājam jaunā apsardzes darbinieka parakstītu saistību rakstu un pievienojot apsardzes darbinieka sertifikāta kopiju.
6.8. Izpildītājs nodrošina, lai Pakalpojumu izpildes laikā Izpildītāja apsardzes darbinieki nepieļautu patvaļīgas atkāpes no Līguma noteikumiem un noteiktās Pakalpojumu izpildes kārtības, kā arī nodrošina, lai Pakalpojumu sniegšanu neveiktu personas bez apsardzes sertifikāta, vecuma pensionāri un personas, kuras nav instruētas par darba drošību.
6.9. Izpildītājs apņemas bez papildus atlīdzības veikt izmaiņas, uzlabojumus vai papildinājumus Pakalpojumos gadījumā, ja tie neatbilst Līguma nosacījumiem. Izpildītājs nav tiesīgs bez Pasūtītāja rakstiskas piekrišanas veikt Objektā papilddarbus, kas nav noteikti Līgumā. Ja Izpildītājs veic šādus papilddarbus, tad Pasūtītājam nav pienākums veikt samaksu par šādiem pakalpojumiem.
6.10. Izpildītājs ir atbildīgs par savu darbinieku darba drošības tehnikas un ugunsdrošības noteikumu, Apsardzes darbības likuma un citu normatīvo aktu, instrukciju un Pasūtītāja iekšējo normatīvo aktu, kas saistīti ar Pakalpojumu sniegšanu, ievērošanu Objektos.
6.11. Izpildītājs apņemas pilnā apmērā materiāli atbildēt par savu darbaspēku, tā tehnisko nodrošinājumu, darbu procesā pielietoto materiālu kvalitāti, tai skaitā jebkuru darbu izpildi veikt ar kvalificētu un atestētu tehnisko personālu un tehniku, kā arī veikt normatīvajos aktos paredzētās darbinieku instruktāžas, nodrošināt Pakalpojumu sniegšanā iesaistītos darbiniekus ar nepieciešamajiem darba aizsardzības un ugunsdrošības līdzekļiem.
6.12. Ja Pasūtītājs izbeidz Līgumu sakarā ar to, ka Izpildītājs nepilda savas saistības atbilstoši Līguma nosacījumiem un turpina tās nepildīt arī pēc rakstiska brīdinājuma saņemšanas un Pasūtītājs ir jau saņēmis Pakalpojumus vai vismaz to daļu un vēlas tos atzīt par pieņemamiem, ir noformējams atbilstošs pieņemšanas – nodošanas akts, un veicama samaksa (vai attiecīgi atgriežama) atbilstoši izpildītā Pakalpojumu apjoma vērtībai.
6.13. Izpildītājs apņemas sniegt Pasūtītājam mutiskas vai rakstiskas rekomendācijas vai konsultācijas Pakalpojumu sniegšanas ietvaros.
6.14. Izpildītājam nav tiesību nodot Līguma vai tā daļas izpildi trešajām personām, izņemot gadījumus, ja Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
6.15. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste, ja tādi ir piesaistīti, nomaiņa tiek veikta, atbilstoši Publisko iepirkumu likuma (turpmāk - PIL) 62.panta tiesiskajam regulējumam.
6.16. Apakšuzņēmējus, uz kuru iespējām Atklātā konkursā Izpildītājs balstījies, lai apliecinātu savas kvalifikācijas atbilstību Atklātā konkursā noteiktajām prasībām, drīkst nomainīt tikai ar Pasūtītāja rakstveida piekrišanu.
6.17. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.
6.18. Atbilstoši PIL 63.panta ceturtajā daļā noteiktajam (ja attiecināms), ja Izpildītājs piesaista apakšuzņēmējus, tam uzsākot Līguma izpildi, jāiesniedz Pakalpojuma sniegšanā iesaistīto apakšuzņēmēju  sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
6.19. Gadījumā, ja Līguma izpildes laikā (ja attiecināms) tiek nomainīts apakšuzņēmējs vai tiek iesaistīts jauns apakšuzņēmējs vai arī šādu apakšuzņēmēju apakšuzņēmējs, kuri atbilst PIL 63.panta trešās daļas izpratnē un kuru veicamo darbu apjoms pārsniedz 10% no kopējās Līgumcenas, izslēgšanas nosacījumu pārbaude tiks veikta atbilstoši PIL 42.panta noteikumiem  uz to datumu, kad Pasūtītājs no Izpildītāja ir saņēmis lūgumu veikt apakšuzņēmēja nomaiņu vai jauna apakšuzņēmēja piesaisti.
6.20. Izpildītāja Iepirkumā norādītais personāls vai apakšuzņēmēji:
6.20.1. apsardzes vadītājs - ____________ (Vārds Uzvārds);
6.20.2. drošības sistēmu administratori/ apsardzes organizatori - ____________ (Vārds Uzvārds);
6.20.3. speciālists, kuram ir tiesības un prasmes darbam ar pasūtītāja rīcībā esošajām iekārtām (Inner range) - ____________ (Vārds Uzvārds);
6.20.4. datu aizsardzības speciālists vai persona ar speciālām zināšanām datu aizsardzības tiesību un prakses jomā ____________ (Vārds Uzvārds);
6.20.5. apsardzes darbinieki ____________ (Vārds Uzvārds).
6.21. Izpildītājs savā darbībā izmanto Objektos esošās Pasūtītāja sistēmas - ugunsdrošības signalizācija, videonovērošana, telpu piekļuves kontroles sistēma u.c. Minēto sistēmu bojājumu gadījumā nekavējoties ziņo par to Pasūtītājam. 
6.22. Izpildītājs ugunsgrēka vai citu stihisku nelaimju gadījumā nekavējoties izsauc attiecīgos atbildīgos glābšanas dienestus. Šādos gadījumos Izpildītājs nekavējoties veic visus nepieciešamos pasākumus, lai savu iespēju robežās glābtu Objektos esošās personas, un Pasūtītāja materiālās vērtības. Ārkārtas gadījumā (ugunsgrēks, zādzība u.c.) Izpildītājs nekavējoties informē Pasūtītāju.
6.23. Izpildītājs nodrošina caurlaižu režīmu Līgumā noteiktajā kārtībā, ja tāds Objektā ir paredzēts.
6.24. Izpildītājs veic automātiskās ugunsaizsardzības sistēmas un tās darbspēju kontroli. Automātiskās ugunsaizsardzības sistēmas trauksmes signāla gadījumā par ugunsgrēka izcelšanos vai sistēmas bojājumu, Izpildītājs rīkojas saskaņā ar instrukcijām, kā arī informē Pasūtītāja pilnvaroto personu. 
6.25. Izpildītāja saistības veicot Tehnisko apsardzi:
6.25.1. Izpildītājs apņemas pievienot Objektos esošo Apsardzes signalizācijas sistēmu Izpildītāja CNP ne vēlāk kā 30 (trīsdesmit) dienu laikā no Līguma spēkā stāšanās dienas;
6.25.2. Izpildītājs apņemas ne vēlāk kā Finanšu piedāvājumā norādītajos reaģēšanas laikos no signāla „Trauksme” saņemšanas, nodrošināt operatīvās grupas ierašanos konkrētajā Objektā un veikt tā apsekošanu;
6.25.3. Izpildītājs apņemas nepieciešamības gadījumā veikt Objektu fizisko apsardzi, iepriekš Pakalpojuma sniegšanas nepieciešamību saskaņojot ar Pasūtītāju. Samaksa par fiziskās apsardzes vienas stundas darba likmi operatīvajai grupai tiek noteiktas saskaņā ar Finanšu piedāvājumā noteikto stundas likmi operatīvajai grupai. Par laika posmu no signāla “Trauksme” reģistrācijas brīža CPN līdz Pasūtītāja ierašanās brīdim Objektā, bet ne ilgāk kā Līguma 5.10.2.punktā noteikto periodu, Izpildītājs fizisko apsardzi Objektā nodrošina bez papildus samaksas;
6.25.4. Izpildītājs apņemas, pēc signāla „Trauksme” saņemšanas CNP, nodrošināt operatīvās grupas darbinieku ierašanos Objektā, tā apsekošanu un, atbilstoši konstatētajam (ugunsgrēks, ielaušanās, viltus trauksme u.tml.), apsardzes darbiniekam Latvijas Republikā spēkā esošajos normatīvajos aktos noteikto darbību veikšanu, kā arī, atkarībā no konstatētā, paziņošanu attiecīgajiem glābšanas un/vai avārijas dienestam;
6.25.5. Izpildītājs apņemas nodrošināt Pasūtītāja informēšanu (telefoniski, e-pastā) par trauksmi Objektā un nepieciešamību ierasties Objektā;
6.25.6. Izpildītājs ir tiesīgs, gadījumā ja CNP tiek saņemts tikai viens Objekta iekārtas signāls “Trauksme”, kam neseko atkātoti trauksmes signāli un Objekta iekārta atjaunojas apsardzes režīmā, vai, ja operatīvā grupa, veicot Objekta ārējā perimetra apskati, nekonstatē tā acīmredzamu pārrāvumu, neveikt Līguma 6.21.5.punktā noteiktos pasākumus;
6.25.7. Ja Pasūtītājs neierodas Objektā Līguma 5.10.2.punktā noteiktajā termiņā un nav brīdinājis par kavēšanos, kā arī Puses nav vienojušās par operatīvās grupas fiziskās apsardzes pasākumiem, Izpildītājs ir tiesīgs atstāt Objektu. Šajā punktā noteiktajā gadījumā Izpildītājs nav materiāli atbildīgs par Objektam, Pasūtītājam un trešajām personām radītajiem zaudējumiem;
6.25.8. Ja tiek konstatēti ārējā perimetra pārrāvumi, Izpildītājs apņemas neatvērt Objektu un neiekļūt Objektā bez Pasūtītāja vai policijas klātbūtnes; 
6.25.9. Izpildītājs apņemas, ne vēlāk kā 4 (četru) stundu laikā no fakta konstatēšanas brīža, t.sk., ja pieslēdzot Objektu signalizācijai, pieslēguma signāls nefiksējas CNP, nodrošināt tehniskā personāla ierašanos Objektā bojājumu vai traucējumu novēršanai tehniskās apsardzes sistēmā;
6.25.10. Izpildītājs apņemas nodrošināt CPN darbību nepārtrauktā režīmā 24 (divdesmit četras) stundas diennaktī, kā arī nodrošināt, ka CPN tiek reģistrēti, analizēti, apstrādāti un Centrālās apsardzes pults arhīvā noteiktu laika periodu uzglabāti signāli no Objektiem, kā arī tiek ierakstītas un arhīvā noteiktu laika periodu uzglabātas pults telefona sarunas (gan zvanot un saņemot zvanus uz/no fiksētajiem tālruņiem, kā arī mobilajiem tālruņiem). Centrālajā apsardzes pults arhīvā tiek ierakstītas un noteiktu laika periodu tiek uzglabātas radiosakaru (rāciju sakaru) sarunas un ziņojumi;
6.25.11. Izpildītājs ir tiesīgs nesniegt Pakalpojumus, ja pirms Objekta pieslēgšanas CNP Izpildītājs konstatē Apsardzes sistēmas autonomās elektrobarošanas nespēju nodrošināt sistēmas darbību.
6.26. Izpildītājs apņemas nekavējoties, bet ne vēlāk kā 3 (triju) darba dienu laikā informēt Pasūtītāju, ja Līguma izpildes laikā: 
6.26.1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai uzsākts Izpildītāja likvidācijas process; 
6.26.2. Izpildītāja saimnieciskā darbība tiek apturēta;
6.26.3. Izpildītājs tiek reģistrēts ar PVN apliekamo personu reģistrā vai izslēgts no tā;
6.26.4. beigusies Valsts policijas izdotās speciālās atļaujas (licence) apsardzes darbības veikšanai darbība;
6.26.5. Izpildītājam tiek piemērotas, vai uz Līgumu ir attiecināmas – attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
6.27. Izpildītājs papildus minētajām saistībām apņemas: 
6.27.1. Pasūtītāja telpās un teritorijā ievērot Pasūtītāja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām;
6.27.2. Pilnā apmērā segt Pasūtītājam no Līguma izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas, t.sk. radītā kaitējuma novēršana personām, kurām veikta pārbaude;
6.27.3. Nekavējoties pēc Pasūtītāja pieprasījuma saņemšanas iesniegt ar Līguma izpildi saistīto informāciju (pārskatu).

7. Ierobežotas pieejamības informācija
7.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām jebkāda rakstura informāciju, kas kļuvusi Pusēm pieejama līgumsaistību izpildes gaitā, izņemot normatīvajos aktos paredzētos gadījumos.
7.2. Ierobežotas pieejamības informācija Līguma izpratnē nav informācija, kas bija publiski pieejama pirms Līguma spēkā stāšanās vai par tādu ir kļuvusi Līguma darbības laikā, izņemot gadījumus, kad šāda informācija ir kļuvusi pieejama Izpildītāja rīcības rezultātā.

8. Fizisko personu datu aizsardzība
8.1. Fizisko personu datu aizsardzības pasākumi notiek nolūkā sniegt pienācīgas garantijas Pasūtītājam attiecībā uz fizisko personu datu aizsardzību, nodrošinātu Pasūtītājam iespējas uzraudzīt fizisko personas datu aizsardzības pasākumu veikšanu un nodrošināt personas datu aizsardzību.
8.2. [bookmark: _Hlk508094220]Šajā Līguma sadaļā izmantotie termini lietoti atbilstoši Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) regulējumam: 
8.2.1. fizisko personu dati – jebkāda informācija, kas attiecas uz identificētu vai identificējamu fizisko personu, t.sk. videonovērošanas ieraksti, telpu fiziskās piekļuves sistēmā esošie dati u.c. (turpmāk – personas dati);
8.2.2. personas datu apstrāde — jebkura ar personas datiem veikta darbība, ieskaitot datu vākšanu, reģistrēšanu, ievadīšanu, glabāšanu, sakārtošanu, pārveidošanu, izmantošanu, nodošanu, pārraidīšanu un izpaušanu, bloķēšanu vai dzēšanu;
8.2.3. pārzinis (Pasūtītājs) — fiziskā vai juridiskā persona, valsts vai pašvaldību institūcija, kura nosaka personas datu apstrādes mērķus un apstrādes līdzekļus, kā arī atbild par personas datu apstrādi;
8.2.4. personas datu apstrādātājs (Izpildītājs) — pārziņa pilnvarota persona, kas veic personas datu apstrādi pārziņa uzdevumā;
8.2.5. datu subjekts - fiziskā persona, kuru var tieši vai netieši identificēt;
8.2.6. tehniski un organizatoriski drošības pasākumi – pasākumi, kas paredzēti, lai personas datus aizsargātu pret nejaušu vai nelikumīgu iznīcināšanu vai nejaušu nozaudēšanu, izmainīšanu, neatļautu izpaušanu vai piekļuvi tiem, kā arī pret citām nelikumīgām apstrādes formām.
8.3. Pasūtītājs jeb Pārzinis uzdod Izpildītājam jeb Apstrādātājam veikt personas datu apstrādi Pasūtītāja vārdā ar šādu mērķi – sabiedriskās kārtības nodrošināšana; personu dzīvības, veselības un īpašuma aizsardzība; noziedzīgu nodarījumu novēršana vai atklāšana, saglabājot pierādījumus par personu prettiesiskām darbībām; transportlīdzekļa vienotā reģistrācijas numura fiksēšana; Pasūtītāja darbinieku, studentu, apmeklētāju, preču piegādātāju (datu subjektu) vizuālā attēla (videonovērošana), piekļuves vai cita veida fiksēšana.
8.4. Pasūtītāja uzdevumā Izpildītājs apstrādā šādus personas datu veidus: personu attēli un datu subjektu piekļuves dati u.c.
8.5. Personas dati tiek nodoti tikai atbilstoši Līguma 8.3.punktā noteiktajam mērķim un noteiktajā apjomā, un saskaņā ar Līguma 8.9.punktā norādītajām personas datu aizsardzības obligātajām tehniskajām un organizatoriskajām prasībām. Personas datu apstrādē ārpus Līgumā noteiktajiem mērķiem un apjomam nav pieļaujama.
8.6. Izpildītāja saistības personas datu apstrādē:
8.6.1. Izpildītājs apņemas, pirms personas datu saņemšanas, nodrošināt personas datu aizsardzības obligāto tehnisko un organizatorisko prasību izpildi;
8.6.2. Izpildītājs apņemas nodrošināt un garantē, ka Līguma ietvaros veiktā personas datu apstrāde tiek īstenota saskaņā ar Latvijas Republikā spēkā esošajiem normatīvajiem aktiem personas datu aizsardzības jomā un nepārkāpj attiecīgos normatīvos aktus, t.sk. tiek veikta apsardzes darbinieku instruktāža , tiek parakstīts saistību raksts (3.pielikums);
8.6.3. Izpildītājs apņemas personas datu apstrādi veikt tikai Pasūtītāja uzdevumā un saskaņā ar Līguma nosacījumiem; 
8.6.4. Izpildītājs apņemas nekavējoties paziņot Pasūtītājam par tādu apstākļu iestāšanos, kas kavē vai nepieļauj Izpildītājam pildīt saistības personas datu apstrādes jomā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem, pārvaldes lēmumiem vai spriedumu;
8.6.5. Ja Izpildītājs neveic uzņēmējdarbību ES (t.sk. maina uzņēmējdarbības valsti reorganizācijas vai uzņēmuma pārejas rezultātā), tad Izpildītājs, atbilstoši Vispārīgās datu aizsardzības regulas 27.pantam, ieceļ Pārstāvi, kas veic uzņēmējdarbību Latvijas Republikas teritorijā, kur atrodas datu subjekti.
8.6.6. Apakšuzņēmēju piesaiste un datu pārsūtīšana:
8.6.6.1. Izpildītājs ar Pasūtītāja rakstisku piekrišanu ir tiesīgs piesaistīt apakšuzņēmējus, kas atrodas ES/EEZ valstīs un ar kuriem Izpildītājs ir noslēdzis savstarpēju līgumu ar identiskiem nosacījumiem attiecībā uz personas datu apstrādi, kāds tas ir noslēgts starp Pasūtītāju un Izpildītāju, iesniedzot Pasūtītājam noslēgtā līguma kopiju.
8.6.6.2. Pasūtītājs ir tiesīgs pieprasīt iesniegt pārskatu par apakšuzņēmējiem, kas veic  personas datu apstrādi saskaņā ar šo Līgumu
8.6.6.3. Izpildītājs ir tiesīgs veikt apakšuzņēmēju maiņu rakstveidā informējot Pasūtītāju vismaz 2 (divas) nedēļas pirms attiecīgais apakšuzņēmējs uzsāk personas datu apstādi. Izpildītājs ir tiesīgs izteikt pamatotus iebildumus pret to, ka attiecīgais apakšuzņēmējs apstrādā personas datus saskaņā ar Līgumu. 
8.6.6.4. Ja piesaistītais apakšuzņēmējs nepilda savus datu aizsardzības pienākumus, tad Izpildītājs paliek pilnībā atbildīgs Pasūtītājam par šā cita apakšuzņēmēja pienākumu izpildi.
8.6.7. Izpildītājam pēc Pasūtītāja pieprasījuma nekavējoties sniegt Izpildītājam informāciju par personas datu apstrādi, ko veic Izpildītājs, un informāciju par tām fiziskajām vai juridiskajām personām, valsts vai pašvaldību iestādēm, kuras no Izpildītāja ir saņēmušas personas datus;
8.6.8. Pārkāpuma vai drošības incidenta gadījumā, ņemot vērā Izpildītājam pieejamo informāciju, ne vēlāk kā 24 (divdesmit četru) stundu laikā informēt Pasūtītāju par pārkāpumu vai drošības incidentu, kā arī sniegt Pasūtītājam atbalstu datu aizsardzības pārkāpumu fiksēšanā un paziņošanā uzraudzības iestādei un/vai datu subjektam;
8.6.9. Par datu aizsardzības pārkāpumiem vai drošības incidentiem, par kuriem Izpildītājam ir pienākums ziņot Pasūtītājam, uzskatāma jebkāda nelikumīga darbība, kas ir saistīta ar Pasūtītāja uzdevumā apstrādātajiem personas datiem, t.sk. nozaudēšana, nejauša vai apzināta iznīcināšana, neatļauta vai nejauša izpaušana, nesankcionēta vai nepamatota pieslēgšanas videonovērošanas vai citai sistēmai, nepilnvaroto personu piekļūšana u.c.;
8.6.10. Izpildītājs apņemas nekavējoties informēt Pasūtītāju par tiesībsargājošo institūciju pieprasījumiem, vai par jebkuru pieprasījumu, kas tiešā veidā saņemts no datu subjekta un uz kuru Izpildītājs nav pilnvarots sniegt atbildi;
8.6.11. Izpildītājs apņemas nodrošināt Pasūtītājam un Latvijas Republikas Datu valsts inspekcijas pārstāvjiem brīvu pieeju telpām, kurās Izpildītājs apstrādā personas datus, pieeju visai dokumentācijai, kā arī personas datu apstrādes sistēmām, jebkurām apstrādes iekārtām vai informācijas nesējiem, lai pārbaudītu personas datu apstrādes atbilstību Līguma prasībām;
8.6.12. Izpildītājs apņemas nodrošināt visu darbību ar personas datiem (tai skaitā arī skatīšanās režīms, datu iegūšana, izmantojot sistēmā meklēšanas funkciju) uzskaitīšanu (auditācijas pieraksti u.c.), kā arī nodrošināt Pasūtītājam iespēju noteikt personas datus, kuri bijuši apstrādāti bez attiecīgā pilnvarojuma, kā arī apstrādes laiku un personu, kas to veikusi;
8.6.13. Izpildītājs apņemas sniegt Pasūtītājam atbalstu novērtējuma par ietekmi uz datu aizsardzību veikšanā un/vai apspriešanā ar uzraudzības iestādi. 
8.7. Pasūtītāja saistības personas datu apstrādē:
8.7.1. Pasūtītājs apliecina, ka ir veicis nepieciešamo Izpildītāja informēšanu par personas datu apstrādi un visā personas datu apstrādes laikā turpinās dot norādījumus Izpildītājam apstrādāt personas datus vienīgi Pasūtītāja uzdevumā un saskaņā ar Latvijas Republikā spēkā esošo normatīvo aktu prasībām datu aizsardzības jomā;
8.7.2. Pasūtītājs apņemas, pēc datu subjekta pieprasījuma saņemšanas, sniegt datu subjektam visu to informāciju, kuru tas ir tiesīgs saņemt atbilstoši Latvijas Republikā spēkā esošajiem normatīvajiem aktiem.
8.7.3. Pasūtītājs apņemas nodrošināt Izpildītāju ar visu informāciju, t.sk. iekšējiem normatīvajiem un citiem dokumentiem, kas skar personas datu aizsardzības jomu, t.sk., pievienojot Līgumam kā tā pielikumus.
8.8. Personas datu aizsardzības obligātās tehniskās un organizatoriskās prasības
8.8.1. Personas datu obligāto tehnisko aizsardzību Puses īsteno ar fiziskiem un loģiskiem aizsardzības līdzekļiem, nodrošinot: 
8.8.1.1. aizsardzību pret fiziskās iedarbības radītu personas datu apdraudējumu; 
8.8.1.2. aizsardzību, kuru realizē ar programmatūras līdzekļiem, piemēram, parolēm, šifrēšanu, kriptēšanu un citiem loģiskās aizsardzības līdzekļiem.
8.8.2. Apstrādājot personas datus, Puses nodrošina: 
8.8.2.1. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem), kā arī beidzot darbu, izmantojot tehniskos resursu, izlogojas no tām; 
8.8.2.2. pasākumus, lai nodrošinātu, ka visas telpas, kurās notiek videonovērošana un kurās tiek glabāts filmētais videomateriāls vai citi personas dati, ir aizsargātas pret trešo personu patvaļīgu piekļuvi
8.8.2.3. to, ka informācijas nesējus un citus personas datu apstrādē izmantotos resursus, reģistrē, pārvieto, sakārto, pārveido, nodod, kopē un citādi apstrādā tam pilnvarotas personas; 
8.8.2.4. to, ka personas datu vākšanu, ierakstīšanu, ierakstīto personas datu sakārtošanu, saglabāšanu, kopēšanu, pārrakstīšanu, pārveidošanu, labošanu, dzēšanu, iznīcināšanu, arhivēšanu, rezerves kopēšanu, bloķēšanu veic tam pilnvarotas personas, kā arī nodrošina iespēju noteikt personas datus, kuri bijuši apstrādāti bez attiecīgā pilnvarojuma, kā arī apstrādes laiku un personu, kas to veikusi, piemēram, izmantojot auditācijas pierakstus; 
8.8.2.5. apstrādājot personas datus, informācijas saglabāšanu par personas datiem, kas tikuši nodoti, personas datu nodošanas laiku, personu, kas nodevusi personas datus, personu, kas saņēmusi personas datus; 
8.8.2.6. saņemot personas datus, informācijas saglabāšanu par saņemtajiem personas datiem, personas datu saņemšanas laiku, personu, kas nodevusi personas datus, personu, kas saņēmusi personas datus;
8.8.2.7. bez Pasūtītāja rakstiskas piekrišanas Līguma izpildes procesā neizmantot mākoņdatņošanas pakalpojumus, kuri personas datu apstrādi veic ārpus Eiropas Savienības/Eiropas Ekonomikas zonas valstīm. 
8.9. Audita tiesības 
8.9.1. Pasūtītājs, nolūkā pārliecināties par Izpildītāja veiktās personas datu apstrādes atbilstību normatīvo aktu prasībām un Līguma nosacījumiem, kā arī, lai nodrošinātu Pasūtītāja tiesības uzraudzīt personas datu aizsardzības pasākumu veikšanu, ir tiesīgs 1 (vienu) reizi gadā veikt auditu vai cita rakstura pārbaudes Izpildītājam nodotajos personas datos, to apstrādē un uzdevumu veikšanā, iepriekš savstarpēji saskaņojot konkrētu pārbaudes veikšanas laiku un vietu;
8.9.2. Pasūtītājs ir tiesīgs veikt auditu arī biežāk, ja tas Pasūtītājam uzlikts par pienākumu saskaņā ar spēkā esošajiem normatīvajiem aktiem vai noslēgtajiem līgumiem;
8.9.3. Audita apjomu, plānu, laika grafiku un iesaistītās personas Puses iepriekš saskaņo. 
8.10. Pušu atbildība 
8.10.1. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā;
8.10.2. Puses vienojas, ka jebkurš datu subjekts, kurš cietis kaitējumu, ja jebkura no Pusēm ir pieļāvusi jebkādu Līgumā noteiktā pienākuma pārkāpumu, ir tiesīgs pieprasīt un saņemt atlīdzību par nodarīto kaitējumu un ar to saistīto kompensāciju no Puses, kuras darbības vai bezdarbības dēļ datu subjekts ir cietis no tiesību pārkāpuma;
8.10.3. Izpildītājs apņemas kompensēt un pasargāt Pasūtītāju no jebkādām prasībām, ko datu subjekts ir iesniedzis pret Pasūtītāju, ja Izpildītājs tieši vai netieši, ar darbību vai bezdarbību pārkāpis datu subjekta tiesības. 
8.11. Pienākumi pēc personas datu apstrādes pakalpojumu izbeigšanas
8.11.1. Puses vienojas, ka, izbeidzot personas datu apstrādi, Izpildītājs nodod atpakaļ Pasūtītājam visus saņemtos personas datus (t.sk. piekļuvi šādiem datiem) un to kopijas vai iznīcina visus no Pasūtītāja saņemtos personas datus un rakstveidā apliecina datu (vai piekļuves) iznīcināšanas faktu.
9. Pušu mantiskā atbildība
9.1. Ja Puses vispār neizpilda kādu  no Līguma izrietošajām saistībām, vainīgā Puse par katru no tām maksā otrai Pusei vienreizēju līgumsodu par katru neizpildes gadījumu 500,00 EUR (pieci simti euro un 00 centi) apmērā.
9.2. Ja Puses kādu no Līguma izrietošajām saistībām izpilda nepienācīgi vai neizpilda īstā laikā (termiņā),  vainīgā Puse par katru no pārkāpumiem maksā otrai Pusei līgumsodu 0,5% apmērā no laikā neizpildītās saistības summas par katru nokavēto dienu, bet ne vairāk kā 10% (desmit procentus) no pamatparāda vai galvenās saistības apmēra.
9.3. Laikā, kad Izpildītāja saimnieciskā darbība ir apturēta, Pasūtītājam līgumsods netiek aprēķināts.
9.4. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk.
9.5. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
9.6. Puses, saskaņā ar Civillikumu, ir pilnībā atbildīgas par otrai Pusei vai trešajām personām nodarītiem tiešiem zaudējumiem, kas radušies Līgumā, tā Pielikumos noteikto pienākumu neizpildes, nepilnīgas izpildes vai normatīvo aktu noteikumu pārkāpumu rezultātā.
9.7. Izpildītājs atlīdzina Pasūtītājam visus zaudējumus 100% apmērā, ja tādi radušies Līgumā paredzēto Pakalpojumu sniegšanas laikā. Izpildītājs ir atbildīgs par savu darbinieku darba drošības tehnikas un ugunsdrošības noteikumu, kā arī instrukciju un Apsardzes darbības likuma un citu normatīvo aktu ievērošanu Objektā, kā arī atbild un atlīdzina Pasūtītājam un trešajām personām visus zaudējumus, kas radīsies augstākminēto noteikumu neievērošanas gadījumā.
9.8. Izpildītājs neatbild par Pasūtītājam, trešajām personām un Objektam nodarītiem zaudējumiem saistībā ar Tehnisko apsardzi, ja:
9.8.1. Pasūtītājs atsakās (tiek fiksēts CNP sistēmā) ierasties Objektā vai nav ieradies un nav brīdinājis par kavēšanos pēc Pakalpojuma sniedzēja paziņojuma saņemšanas, ja Izpildītājs Līguma ietvaros ir izpildījis savas saistības; 
9.8.2. pamatoti nokavēts operatīvās grupas ierašanās laiks Objektā un iemeslu apstiprina kompetenta valsts vai pašvaldību institūcija (ceļu satiksmes negadījums; ceļu remonts; sankcionētas un/vai nesankcionētas demonstrācijas; masu gājieni, mītiņi, kā arī ārvalstu pārstāvju vizīte; ceļu bloķēšanas gadījumā, ko veic zemessardze, policija vai ugunsdzēsēji; dzelzceļa pārbrauktuves darba režīms u.tml.);
9.8.3. bojāta elektrības padeve (elektroenerģijas padeves pārrāvumi vai traucējumi), kā rezultātā Apsardzes sistēmas autonomā barošana nevar nodrošināt tās darbību;
9.8.4. nebrīdinot Izpildītāju vismaz 24 (divdesmit četras) stundas iepriekš, Pasūtītājs veicis telpu remontu, pārbūvi, logu, durvju un citu būves elementu nomaiņu, kā arī nav ziņojis par adreses, Līgumā noteiktās atbildīgās personas vai tās kontaktinformācijas maiņu;
9.8.5. Pasūtītājs pieslēdzis apsardzei Objektu ar pārtrauktu perimetru; 
9.8.6. prettiesiska iekļūšana Objektā notikusi caur telpu, kas nav aprīkota ar signalizācijas devējiem vai signālu devējiem; 
9.8.7. Pasūtītājs būtiski izmainījis telpu iekārtojumu ar lielizmēra mēbelēm un/vai iekārtam, nekonsultējoties ar Izpildītāju, tādējādi, būtiski samazinot vai pat pārtraucot signalizācijas devēju jūtību.
9.9. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā. 
10. Līguma izpildes nodrošinājums
10.1. Izpildītājs 5 (piecu) darba dienu laikā no Līguma spēkā stāšanās dienas, bet ne vēlāk kā pirms Pakalpojumu uzsākšanas, iesniedz Pasūtītājam Līguma izpildes nodrošinājumu (oriģinālu) 20 000,00 EUR (divdesmit tūkstoši euro, 00 centi) apmērā kredītiestādes vai apdrošināšanas sabiedrība garantijas veidā (izmaksājamas pēc pirmā pieprasījuma) un par gatavību izmaksāt līguma izpildes nodrošinājumu pēc pirmā Pasūtītāja rakstiska pieprasījuma. Līguma izpildes nodrošinājuma spēkā esamību apliecina tā oriģināla iesniegšana un tam jābūt spēkā visu Līguma darbības laikā un 30 (trīsdesmit) kalendārās dienas pēc Līguma termiņa beigām, ja Izpildītājs iesniedz Pasūtītājam bankas garantiju. Saistību izpildes garantijas oriģināls tiks atgriezts (pēc rakstiska pieprasījuma) pēc šajā punktā noteiktā termiņa notecējuma. Gadījumā, ja tiek pagarināts Līgums, tad attiecīgi Izpildītājam ir jāiesniedz Līguma izpildes nodrošinājuma pagarinājums attiecīgi par tādu periodu par  kādu tiek pagarināts Līgums.
10.2. Ja Pasūtītājam ir radies naudas prasījums pret Izpildītāju, kas saistīts ar Līgumu, Pasūtītājam no pirmā pieprasījuma beznosacījuma bankas garantiju izsniegušās bankas vai apdrošināšanas sabiedrības tiek izmaksāta Līguma izpildes nodrošinājuma summa naudas prasījuma, kas radies saistībā ar Līgumu, apmērā.
10.3. Visas izmaksas par Izpildītāja iesniedzamo pirmā pieprasījuma beznosacījuma bankas vai apdrošināšanas sabiedrības garantiju Līguma izpildei sedz Izpildītājs par saviem līdzekļiem. 

11. Nepārvarama vara
11.1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā Puse (vai abas Puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, valsts varas institūciju izdotie tiesību akti, politiskā situācija valstī.
11.2. Katra no Pusēm, kuru līguma ietvaros ietekmē nepārvaramas varas apstākļi, nekavējoties par to informē otru Pusi.
11.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
11.4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.

12. Līguma darbības termiņš, grozījumu izdarīšana un Līguma izbeigšana
12.1. Līgums stājas spēkā tā abpusējas parakstīšanas dienā un ir spēkā 36 (trīsdesmit sešus) mēnešus vai līdz brīdim, kad kopējā visu Pakalpojumu summa sasniedz 4 577 181,82 EUR (četri miljoni pieci simti septiņdesmit septiņi tūkstoši viens simts astoņdesmit viens euro, 82 centi) bez PVN, atkarībā kurš nosacījums iestāsies pirmais.
12.2. Gadījumā, ja Pakalpojuma summa 36 (trīsdesmit sešu) mēnešu laikā nav apgūta, Puses var vienoties un pagarināt Līguma darbības laiku līdz Līgumcenas sasniegšanai, bet ne vairāk kā par 12 (divpadsmit) mēnešiem.
12.3. Pasūtītājs ir tiesīgs vienpusēji izbeigt Līgumu, par to rakstveidā paziņojot Izpildītājam 10 (desmit) darba dienas iepriekš, neatlīdzinot tādējādi radušos izdevumus un/ vai zaudējumus, ja, ja:
12.3.1. Izpildītājs neuzsāk Pakalpojumu sniegšanu Līgumā noteiktajā termiņā;
12.3.2. Izpildītājs Līgumā noteiktajā termiņā neiesniedz darbinieku, kuri piedalīsies Pakalpojumu sniegšanā, parakstītus saistību rakstus;
12.3.3. Līguma darbības laikā Izpildītājs zaudē Valsts policijas izdoto speciālo atļauju (licenci) apsardzes darbības veikšanai;
12.3.4. Līguma darbības laikā izbeidzies un nav pagarināts Izpildītāja civiltiesiskās atbildības obligātās apdrošināšanas apsardzes darbībā termiņš vai atbildības limits ir mazāks par 800 000.00 EUR (astoņi simti tūkstoši euro un 00 centi) gadā, atbildības limits par katru gadījumu ir mazāks kā 200 000.00 EUR (divi simti tūkstoši euro un 00 centi), pašrisks ir lielāks kā 400.00 EUR (četri simti euro un  00 centi), 
12.3.5. Izpildītājs nav ievērojis Līgumā noteikto Pakalpojumu sniegšanas termiņu;
12.3.6. Izpildītājs sniedzis Līguma prasībām neatbilstošu vai nekvalitatīvu Pakalpojumu, par ko ir sastādīts akts par konstatētajiem trūkumiem;
12.3.7. Izpildītāja saimnieciskā darbība ir apturēta ilgāk par 2 (divām) nedēļām;
12.3.8. tiesā tiek ierosināta Izpildītāja maksātnespējas, vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Izpildītāja likvidācijas procesa uzsākšanu;
12.3.9. Līgumu nav iespējams izpildīt tādēļ, ka Līguma izpildes laikā ir piemērotas starptautiskās, vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
12.3.10. Izpildītājs nepilda vai pārkāpj Līgumā noteiktās saistības attiecībā uz personas datu apstrādi;
12.3.11. citos Līgumā noteiktajos gadījumos.
12.4. Izpildītājs ir tiesīgs vienpusēji izbeigt Līgumu, par to rakstveidā paziņojot Pasūtītājam 10 (desmit) darba dienas iepriekš, neatlīdzinot tādējādi radušos izdevumus un/ vai zaudējumus, ja Pasūtītājs bez pamatojuma nav ievērojis Līgumā noteikto Pakalpojumu apmaksas termiņu un pat pēc brīdinājuma saņemšanas turpina to neievērot.
12.5. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
12.6. Nebūtiskas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi. Būtiskas izmaiņas Līgumā ir pieļaujamas tikai Publisko iepirkumu likum 61.pantā noteiktajos gadījumos.

13. Citi noteikumi
13.1. Kā atbildīgo un pilnvaroto personu par Līguma izpildi, Pakalpojuma pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē _________, tālr. _________, e-pasts: _________, un no Izpildītāja puses Izpildītājs nozīmē _________, tālr. _________, e‑pasts _________, izmaiņu personālsastāvā gadījumā vienpusēji informējot otru Pusi.
13.2. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē, savukārt, ja tā nosūtīta elektroniski uz Pušu norādītajām elektronisko pastu adresēm, parakstīta ar drošu elektronisko parakstu un satur laika zīmogu, tad uzskatāma par paziņotu 2. (otrajā) dienā pēc nosūtīšanas.
13.3. Puses strīdus risina savstarpēju sarunu ceļā. Ja šādā veidā 4 (četru) nedēļu laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
13.4. Ja rodas strīds par Līguma saistību saturu, Līguma noteikumu interpretācijā Puses piemēro Iepirkuma noteikumus un Izpildītāja iesniegto piedāvājumu. 
13.5. Līgums izstrādāts latviešu valodā uz ____ (_____) lapām, elektroniskā dokumenta veidā  - parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā. Līgumam tā noslēgšanas dienā ir šādi pielikumi:
13.5.1. 1.pielikums „Tehniskā specifikācija” uz __ lapām;
13.5.2. 2.pielikums „Finanšu piedāvājums” uz __ lapām;
13.5.3. 3.pielikums “saistību raksts” uz 2 lapām.

14. Pušu rekvizīti un paraksti
	Pasūtītājs: 
Rīgas Stradiņa universitāte
Reģ. Nr. 90000013771
Adrese: Dzirciema iela 16, Rīga, LV-1007
Banka: A/S “Swedbank”
SWIFT:  HABALV22
Konts: LV02HABA0551000376050
Banka: A/S “SEB banka”
SWIFT: UNLALV2X
Konts: LV28UNLA0050013752619
e-adresi EINVOICE@90000013771
	
Amats
Vārds, Uzvārds
(Norāda atbilstoši nepieciešamībai)

__________________________
                ( paraksts)
	
	Izpildītājs: 
_______________________________
Reģ.Nr.________________
Juridiskā adrese: ________________________
Biroja adrese: ________________________
Banka: A/S “____________”
SWIFT: ______________________
Konts: _________________________
e-Adrese 


Amats
Vārds, Uzvārds
(Norāda atbilstoši nepieciešamībai)

__________________________
                ( paraksts)

3.pielikums 
pie līguma


SAISTĪBU RAKSTS


	Vārds
	

	Uzvārds
	

	Amats/darba vieta
	

	Sertifikāta Nr.
	



Lai nodrošinātu apsardzes pakalpojumu sniegšanu saskaņā ar __.__.2026.gada iepirkuma līguma Nr. __________________ par apsardzes pakalpojumiem (turpmāk – Līgums) nosacījumiem un saskaņā ar Fizisko personu datu apstrādes likumu un Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK) noteikumiem, PARAUGS

parakstot Saistību rakstu, apņemos:
1. pieprasīt un izmantot piekļuvi Pasūtītāja (RSU) videonovērošanas sistēmām, tas ir,  HIKVISION IP Videonovērošanas sistēmai un Analogajai videonovērošanas sistēmai ar programmatūru HIKVISION (turpmāk– Sistēmas) tikai savu amata (darba) pienākumu veikšanai Līguma ietvaros;
2. spēt pamatot no Sistēmām pieprasītās un saņemtās informācijas nepieciešamību;
3. spēt atbildēt par visām darbībām, kas veiktas Sistēmās izmantojot manus lietotāja rekvizītus;
4. nenodot un neizpaust savus lietotāja rekvizītus citām personām un neveikt darbības, kas var sekmēt to nonākšanu citu personu rīcībā;
5. neveikt darbības, kas saistītas ar Sistēmu drošības sistēmas apiešanu vai bojāšanu, datu vai informācijas sistēmas programmatūras vai tās daļu neautorizētu kopēšanu;
6. izmantot Sistēmas tādā veidā, lai neradītu iespēju trešajām personām jebkādā veidā iegūt piekļuvi pie Sistēmu funkcionalitātes vai datiem, kas glabājas Sistēmās, ieskaitot datu vizuālās pārlūkošanas risku;
7. saglabāt un nelikumīgi neizpaust amata (darba) pienākumu veikšanas laikā iegūtos fizisko personu datus;
8. amata (darba) pienākumu veikšanas laikā iegūtos fizisko personu datus nelikumīgi neizpaust pēc dienesta (darba) tiesisko attiecību izbeigšanas;
9. nekavējoties informēt _______ (RSU atbildīgās personas Vārds Uzvārds kontaktinformācija) par gadījumiem, kad:
9.1. manā rīcībā ir nonākusi informācija par lietotāja vārda un paroles (savu vai attiecībā uz citu lietotāju) nesankcionētas iegūšanas vai nodošanas faktu;
9.2. manā rīcībā ir nonākusi informācija par Sistēmu autentifikācijas vai autorizācijas mehānisma tīšu vai netīšu bojāšanu, kā rezultātā ir iegūta vai var tikt iegūta piekļuve pie Sistēmu funkcionalitātes un uzglabātajiem datiem.
10. Esmu brīdināts, ka iepriekš minēto nosacījumu nepildīšanas gadījumā varu tikt saukts pie normatīvajos aktos noteiktās atbildības.

__.__.20__

Amats
Vārds, Uzvārds

__________________________
 (paraksts)
___________________________________________________________________________






	Pasūtītājs: 
Rīgas Stradiņa universitāte

Amats
Vārds, Uzvārds
(Norāda atbilstoši nepieciešamībai)


__________________________
                ( paraksts)
	
	Izpildītājs: 
_______________________________

Amats
Vārds, Uzvārds
(Norāda atbilstoši nepieciešamībai)


__________________________
                ( paraksts)
















